section_heading: O albumu
paragraph_text: Naziv Virtual XI povezan je s dvama izvanglazbenim događajima: objavom računalne videoigre Ed Hunter na kojoj je radila sama skupina i činjenicom da će se Svjetsko prvenstvo u nogometu održati u lipnju tada tekuće 1998. godine. Steve Harris, basist sastava, objašnjava: "Pretpostavljamo da su nam naši obožavatelji uglavnom slični i da dijelimo manje-više iste interesa, pa smo pomislili: '[Ova godina,] '98, godina je Svjetskog prvenstva u nogometu. Uključimo nogomet u novi album.' Već smo u to vrijeme radili i na računalnoj igri, pa smo pomislili: 'Pa, uvedimo i taj element u cijelu stvar.'"